Drank: Verkope op sekere dae toegelaat | Netwerk24
Deur Francois Williams 24 Mei 2020 20:21
Gesondheid! Jy sal binnekort weer 'n bier kan gaan koop. Foto: Gallo Images/Getty Images
Die fynere besonderhede oor presies wanneer drank verkoop mag word, word nog met die drankbedryf bespreek en sal bekend gemaak word sodra die gesprekke afgehandel is, het hy gesê.
In 'n uitgelekte dokument wat deur die naweek die lig gesien het en wat lyk soos voorlopige regulasies vir vlak 3, is daar aanvanklik oorweeg om buiteverkope van drank van Maandae tot Donderdae toe te laat, maar regeringswoordvoerders wou nie oor die naweek bevestig of dié regulasies die finale regulasies verteenwoordig nie.
Die drankbedryf het 'n sterk veldtog aan die gang gehad om drankverkope weer moontlik te maak onder vlak 3 van die inperking, op grond daarvan dat die bedryf meer as 1 miljoen mense werk gee, tot 3% van die bruto binnelandse produk (BBP) bydra en jaarliks sowat R51 miljard tot die regering se belastinginkomste bydra in die vorm van BTW, doeane en aksyns.
Die verbod op drankverkope het egter volgens die bedryf tot dusver 'n verlies van R19 miljard tot die BBP beteken, met 800 ondernemings wat ineen kan stort, insluitend sowat 40% tot 50% van klein drankwinkels.
Die meeste groot drankmaatskappye kan ook hul personeel net die helfte van hul salarisse betaal, en drankverpakkingsmaatskappye het R1,9 miljard se besteding verloor.
Daarby is sowat R3,4 miljard belastinginkomste al misgeloop en floreer die onwettige mark vir drank.
Meer oor: Cyril Ramaphosa | Wynbedryf | Vlak 4 | Inperking | Drankverbod | Drankbedryf | Covid-19 | Drankverkope | Drank | Staat Van Inperking | Bier | Koronavirus | Wyn | Vlak 3